### **Резидент емес заңды тұлғаның Қазақстан Республикасындағы тұрақты мекемесі шегерімге жатқызған басқарушылық және жалпыәкімшілік шығыстарының сомалары бойынша салық тіркелімінің нысанын жасау**

      26. Резидент емес заңды тұлғаның Қазақстан Республикасындағы тұрақты мекемесі шегерімге жатқызған басқарушылық және жалпыәкімшілік шығыстарының сомалары бойынша салық тіркелімі нысаны, тұрақты мекемеге шегерімге жатқызылатын шығыстарды барабар бөлу әдісі бойынша анықтайтын резидент емес заңды тұлғаның басқарушылық және жалпы әкімшілік шығыстарының сомаларын көрсетуге арналған.

      27. "Резидент емес заңды тұлғаның қаржы есептілігі деректері" (оның басқа мемлекеттердегі құрылымдық бөлімшелерінің деректерін қоса алғанда) кестесінде, оның қаржы есептілігінде көрсетілген тұтас алғандағы резидент емес заңды тұлғаның деректері:

      1) 1-бағанда – жолдың реттік нөмірі;

      2) 2-бағанда – валютаның коды көрсетіледі. 2-бағанда деректер ұлттық валютада толтырылады. 2-бағанның 3-жолында "Кеден декларацияларын толтыру үшін пайдаланатын жіктеуіштер туралы" Кеден одағы комиссиясының 2010 жылғы 20 қыркүйектегі № 378 шешімімен (бұдан әрі - Шешім) бекітілген "Валюталар жіктеушісінің" 23-қосымшасына сәйкес валюталардың коды көрсетіледі;

      3) 3-бағанда – тұтас алғанда жылдық жиынтық табыстың жалпы сомасы;

      4) 4-бағанда – тұтас алғанда персоналдың еңбегіне ақы төлеу бойынша шығыстарының жалпы сомасы;

      5) 5-бағанда – тұтас алғанда негізгі қорлардың бастапқы (ағымдағы) құны;

      6) 6-бағанда – тұтас алғанда негізгі қорлардың теңгерімдік құны;

      7) 7-бағанда – шығыстардың жалпы сомасы, оның ішінде басқарушылық және жалпыәкімшілік шығыстары көрсетіледі.

      28. "Резидент емес заңды тұлғаның Қазақстан Республикасындағы тұрақты мекемесінің қаржы есептілігі деректері" кестесінде резидент емес заңды тұлғаның Қазақстан Республикасындағы тұрақты мекемесінің қаржы есептілігінен деректер:

      1) 1-бағанда – жолдың реттік нөмірі;

      2) 2-бағанда – валютаның коды көрсетіледі. 2-бағанда деректер ұлттық валютада толтырылады. 2-бағанның 3-жолында Шешімнің "Валюталар жіктеушісінің" 23-қосымшасына сәйкес валютаның коды көрсетіледі;

      3) 3-бағанда – резидент емес заңды тұлғаның Қазақстан Республикасындағы тұрақты мекемесі арқылы қызметін жүзеге асырудан алынған жылдық жиынтық табысының сомасы;

      4) 4-бағанда – Қазақстан Республикасындағы резидент емес заңды тұлғаның тұрақты мекемесі персоналының еңбегіне ақы төлеу бойынша шығыстарының жалпы сомасы;

      5) 5-бағанда – Қазақстан Республикасындағы резидент емес заңды тұлғаның тұрақты мекемесінің негізгі қорларының бастапқы (ағымдағы) құны;

      6) 6-бағанда – Қазақстан Республикасындағы резидент емес заңды тұлғаның тұрақты мекемесінің негізгі қорларының баланстық құны;

      7) 7-бағанда – шығыстардың жалпы сомасы, оның ішінде Қазақстан Республикасындағы тұрақты мекемеге шегерімге жатқызылатын басқарушылық және жалпыәкімшілік шығыстары көрсетіледі.

      29. "Басқарушылық және жалпыәкімшілік шығыстардың жалпы сомасы баптар бойынша таратып жазу" кестесінде резидент емес заңды тұлғаның және оның Қазақстан Республикасындағы тұрақты мекемесінің қаржы есептілігінен деректер:

      1) 1-бағанда – жолдың реттік нөмірі;

      2) 2-бағанда – шығыстар баптарының атауы;

      3) 3-бағанда – Қазақстан Республикасында табыс алуға бағытталған тұрақты мекеменің қызметіне байланысты резидент емес заңды тұлға шығыстарының сомасы (оның басқа мемлекеттердегі құрылымдық бөлімшелерінің деректерін қоса алғанда) ұлттық валютада.

      Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады;

      4) 4-бағанда – Қазақстан Республикасында табыс алуға бағытталған тұрақты мекеменің қызметіне байланысты резидент емес заңды тұлға шығыстарының сомасы (оның басқа мемлекеттердегі құрылымдық бөлімшелерінің деректерін қоса алғанда) шет ел валютасында.

      Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады;

      5) 5-бағанда – Қазақстан Республикасындағы резидент емес заңды тұлғаның тұрақты мекемесінің шығыстары ұлттық валютада көрсетіледі.

      Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады;

      6) 6-бағанда – Қазақстан Республикасындағы резидент емес заңды тұлғаның тұрақты мекемесінің шығыстары шет ел валютасында.

      Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолда айқындалады.

      30. Егер салық тіркелімінде дұрыс емес деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі – қосымша салық тіркелімі) жасау жолымен жүзеге асырылады.

      Салық тіркелімінің кестелері бағандарының мәндерін азайтуға бағытталған өзгерістер енгізу кезінде қосымша салық тіркелімінің тиісті мәндеріне "–" алу белгісі қолданылады.

      Салық тіркеліміне қосымша енгізілген жағдайда, қосымша салық тіркелімі осы Қағидалардың 27-29-тармақтарына сәйкес жасалады.

      Бұл ретте "Басқарушылық және жалпы әкімшілік шығыстардың жалпы сомасын баптар бойынша таратып жазу" кестесіне қосымша шығыстардың баптары енгізілген жағдайда мұндай қосымша салық тіркелімінде толықтыру енгізілетін кезең үшін салық тіркеліміндегі соңғы жолдан кейінгі жолдың нөмірін көрсету қажет.

      31. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      32. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) салық тіркеліміне өзгерістердің және (немесе) толықтырулардың енгізілу себептері;

      2) салық тіркелімінің өзгерістер енгізілетін жолдарының нөмірлері;

      3) жазбаша негіздеменің жасалған күні көрсетіле отырып, қоса беріледі.

      Ескерту. 32-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z26) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.